**Statut Savjeta učenika Medicinske škole Banja Luka:**

1. DEFINICIJA

1.1 Savjet učenika Medicinske škole je udruženje učenika na nivou škole.

2. NADLEŽNOSTI

Savjet učenika:

2.1 promoviše prava i interese učenika i podstiče društveno koristan rad u zajednici.

2.2 promoviše interese škole u zajednici na čijem području se škola nalazi

2.3 predstavlja stavove učenika školskom odboru škole

2.4 podstiče angažovanje učenika u radu škole

2.5 informiše školski odbor škole o svojim stavovima kada ocijeni da je to potrebno ili po zahtjevu školskog odbora, o svakom pitanju koje se odnosi na rad i upravljanje školom

2.6 razmatra pitanje uspjeha učenika, ekskurzija učenika i sl.

2.7 učestvuje u izradi i realizaciji odgovarajućih projekata kojima se podstiče i unapređuje obrazovni rad u školi

3.ČLANSTVO

3.1 Savjet učenika čini po jedan predstavnik učenika svakog odjeljenja

3.2 Svako odjeljenje mora imati dva predstavnika u Savjetu učenika-predstavnik odjeljenja i njegov/njen zamjenik

3.3 Ukoliko predstavnik odjeljenja nije u mogućnosti da prisustvuje sjednici, mijenja ga njegov/njen zamjenik

3.4 Predstavnici odjeljenja se iraju većinom glasova svih učenika tog odjeljenja, na prijedlog istih

3.5 Mandat predstavnika odjeljenja tj. člana Savjeta učenika traje jednu godinu

3.6 Ako član Savjeta ne izvršava svoje dužnosti na zadovoljavajući način, pokretanje inicijative za smjenu toga člana može doći od strane njegovog/njenog odjeljenja ili Savjeta učenika

U tom slučaju, novi član Savjeta se bira po istoj proceduri.

3.7 Bilo kakve promjene u vezi s predstavnicima odjeljenja se moraju prijaviti predstavniku godine, koji će smjenu potom prijaviti sekretaru Savjeta učenika.

3.8 Članstvo u Savjetu prestaje:

- istekom mandata

- dobrovoljnim istupanjem iz Savjeta

- isključenjem iz Savjeta zbog narušavanja interesa i ugleda škole, te zbog neodgovornog odnosa prema Savjetu i više od tri neopravdana izostanka.

- prestankom rada Savjeta.

4. STRUKTURA, DONOŠENJE ODLUKA I IZBORI

4.1 Savjet učenika ima sljedeće organe:

- predsjednik

- potpredsjednik

- sekretar

- blagajnik

- po jedan predstavnik svake generacije, ukupno 4 predstavnika

- skupština Savjeta učenika

4.2 Izborna sjednica Savjeta učenika Medicinske škole se održava u trećoj sedmici septembra, odnosno tri sedmice prije završetka redovne nastave za maturante – u slučaju da aktuelni predsjednik pohađa završni razred.

Da bi se sjednica mogla održati, neophodno je prisustvo 50% +1 ukupnog broja članova Savjeta po principu jedno odjeljenje – jedan član. Dozvoljeno je i prisustvo oba predstavnika odjeljenja, ali se drugi član ne uzima u obzir za obezbjeđivanje kvoruma. Glasanje i tokom izborne i tokom redovnih sjednica se odvija po principu jedno odjeljenje – jedan glas.

4.3 Na izbornoj sjednici se prvo bira predsjednik Savjeta učenika natpolovičnom većinom glasova (50%+1). Nakon toga se biraju 4 predstavnika po jedan iz svake generacije koji će svoju generaciju predstavljati na nastavničkom vijeću. Sekretar i blagajnik Savjeta učenika se takođe biraju natpolovičnom većinom glasova. Mandati predsjednika, potpredsjednika, sekretara, blagajnika i predstavnika svake generacije Savjeta učenika traje godinu dana.

4.4 Predsjednik, potpredsjednik, četiri predstavnika (po jedan iz svake generacije) sekretar i blagajnik čine izvršni odbor (IO).

4.5 Članovi Savjeta učenika i profesor koordinator moraju biti obavješteni o datumu i dnevnom redu sljedeće sjednice najmanje tri dana ranije.

4.6 Izvršni odbor nema pravo da donese nikakvu odluku. U nadležnosti IO jeste predlaganje odluka, a donošenje odluka je isključivo u nadležnosti Savjeta učenika i za donošenje odluka je potrebna natpolovična većina glasova.

4.7 Nadležnosti predstavnika Savjeta učenika jeste da vodi sastanak Savjeta. Ukoliko predstavnik nije u mogućnosti da vrši svoje dužnosti, potpredsjednik preuzima njegovu ulogu.

4.8 Dužnosti sekretara su da vodi zapisnik sastanaka, daje izvještaje i vodi dokumentaciju Savjeta učenika.

4.9 Za pokretanje inicijative za smjenu organa Savjeta potrebna je saglasnost 1/3 svih članova Savjeta.

4.10 Sjednica Savjeta učenika se održava jednom mjesečno,  po potrebi i češće.

4.11 Sjednicama Savjeta učenika mogu prisustvovati i drugi učenici (uz saglasnost predsjednika Savjeta), profesori, članovi Savjeta roditelja i drugi gosti.

5. IZMJENE STATUTA SAVJETA UČENIKA MEDICINSKE ŠKOLE

5.1 Za pokretanje inicijative za izmjenu statuta Savjeta učenika potrebna je saglasnost 1/3 članova Savjeta učenika, a za izmjenu statuta je potrebna natpolovična većina glasova.